PATVIRTINTA

Kauno miesto savivaldybės

administracijos direktoriaus

2024 m. spalio 31 d.

įsakymu Nr. A-1309

**KVIETIMAS TEIKTI TRUMPALAIKIŲ PROJEKTŲ PARAIŠKAS PAGAL SRITIES „KAUNAS SPORTUI – SPORTAS KAUNUI“ PRIORITETUS „VAIKŲ IR JAUNIMO SPORTINIO MEISTRIŠKUMO UGDYMAS“ IR „SPORTUOJANTIS KAUNAS“ NR. 2025-3-3.1-3.2-1**

|  |  |  |
| --- | --- | --- |
| Eil. Nr. | Sąlygos | Aprašymas |
| 1. | Sritis | Sritis „Kaunas sportui – sportas Kaunui“ |
| 2. | Prioritetai ir tinkamos veiklos | 2.1. Prioritetas „Vaikų ir jaunimo sportinio meistriškumo ugdymas“. Veiklos pagal šį prioritetą: 2.1.1. Pasirengimas oficialioms sporto varžyboms (Lietuvos čempionatams, pirmenybėms, Baltijos, Europos ir pasaulio čempionatams, pirmenybėms, žaidynėms). Pasirengimo procesas apima treniruočių organizavimą Kauno mieste, vienos stovyklos Lietuvoje, ne Kauno mieste (iki 10 kalendorinių dienų) per ketvirtį organizavimą, ne daugiau kaip vienas kontrolines varžybas per ketvirtį (netaikoma futbolo sporto šakai) (tinkama tikslinė grupė nurodyta 4.1 papunktyje). 2.1.2. Dalyvavimas Lietuvos čempionatuose ir pirmenybėse, atstovaujant Kauno miestui (netaikoma futbolo sporto šakai) (tinkama tikslinė grupė nurodyta 4.1 papunktyje). Prioritetas taikomas pareiškėjo, kurio ne mažiau kaip 10 parengtų sportininkų 2024 m. sezone dalyvavo Lietuvos čempionatuose ir pirmenybėse, projektui (taikoma tik individualioms sporto šakoms). 2.1.3. Pasirengimas ir dalyvavimas Lietuvos futbolo varžybose, Lietuvos futbolo federacijos (LFF) I ir II lygos varžybose, Elitinėje jaunių lygoje, Baltijos jaunimo futbolo lygoje. Pasirengimo procesas apima treniruočių organizavimą, sporto stovyklų Lietuvoje, ne Kauno mieste (iki 10 kalendorinių dienų) per ketvirtį organizavimą ir kontrolines rungtynes (tinkama tikslinė grupė nurodyta 4.2 papunktyje). Prioritetas taikomas pareiškėjo, kuris 2024–2025 m. sezonui LFF organizuojamuose čempionatuose ir pirmenybėse yra užregistravęs dalyvauti 1 ar daugiau merginų ir ne mažiau kaip 8 vaikinų futbolo komandas, projektui. 2.2. Prioritetas „Sportuojantis Kaunas“. Veiklos pagal šį prioritetą: 2.2.1. sporto renginių (išskyrus Lietuvos čempionatų, pirmenybių, taurės etapų ir įvairių sporto šakų šalies ir miesto lygų, periodinių fizinio aktyvumo veiklų) organizavimas Kauno mieste (tinkama tikslinė grupė nurodyta 4.3 papunktyje). Prioritetai: olimpines sporto šakas propaguojantys tarptautiniai sporto renginiai, įtraukti į 2025 m. nacionalinės sporto šakos federacijos sporto varžybų ar sporto renginių kalendorių, kuriuose dalyvauja sportininkai iš ne mažiau kaip 4 valstybių; masiniai sporto renginiai, organizuojami viešose erdvėse, pritraukiantys ne mažiau kaip 150 dalyvių arba 500 dalyvių ir žiūrovų renginio vietoje; žiūrovams nemokami renginiai. Paraiškoje gali būti nurodytas tik vienas sporto renginys, kurio trukmė (be pasiruošimo) – ne ilgesnė kaip 3 dienos; 2.2.2. Pasaulio, Europos, Baltijos čempionatų, pirmenybių, taurės varžybų, įtrauktų į atitinkamos sporto šakos tarptautinės federacijos, kuri yra pripažinusi Pasaulinį antidopingo kodeksą, sporto varžybų ir renginių kalendorių organizavimas Kauno mieste (tinkama tikslinė grupė nurodyta 4.4 papunktyje). Taip pat privaloma įtraukti veiklas, skirtas 4.3 papunktyje nurodytai tikslinei grupei (socialinių, edukacinių akcijų ir kitų priemonių, skatinančių vaikų ir jaunimo amžiaus asmenų įsitraukimą į sportinę veiklą, organizavimas). 2.3. Teikiant paraišką pagal 2.1.1–2.1.3 papunkčiuose nurodytas veiklas, prioritetas taikomas projektui, pagal kurį pareiškėjas užtikrina kokybišką ir sistemingą sportininkų ugdymo procesą, vertinant kriterijus, nurodytus 7.1.2.5 papunktyje |
| 3.  | Veiklų vykdymo vieta | 3.1. Veiklų, nurodytų 2.1.1–2.1.3 papunkčiuose, vykdymo vieta neribojama (jei atitinkamame papunktyje nenurodyta kitaip). 3.2. Veiklų, nurodytų 2.2.1 papunktyje, vykdymo vieta – Kauno miestas (išimtis taikoma veikloms, kurioms vykdyti Kauno mieste nėra sudarytos galimybės, šiuo metu nėra tinkamos infrastruktūros. Tokiu atveju tinkama vieta – Kauno rajone esanti sporto bazė. Paraiškoje būtina aprašyti visas galimas alternatyvas). 3.3. Veiklų, nurodytų 2.2.2 papunktyje, vykdymo vieta – Kauno miestas |
| 4. | Tikslinė grupė  | 4.1. Individualių ir komandinių olimpinių sporto šakų (išskyrus futbolo sporto šaką) užsiėmimus lankantys vaikai ir jaunimas (6–19 m. imtinai), kurie nesportuoja biudžetinėse sporto mokyklose, ir 2024 m. yra dalyvavę Lietuvos čempionatuose ir (arba) pirmenybėse. Šiame papunktyje nurodytai tikslinei grupei priskiriamos tik tos Kauno miesto (ne jungtinės su kitais miestais ar klubais) sportinių žaidimų komandos, kurios paraiškos teikimo metu dalyvauja 2024–2025 m. sezono savo amžiaus grupės Lietuvos čempionato aukščiausioje lygoje (divizione), jei toks yra išskiriamas. 4.2. 8–19 m. (imtinai) amžiaus vaikai ir jaunimas (taikoma 2.1.3 papunktyje nurodytai veiklai). Pareiškėjas turi pateikti LFF patvirtinimą dėl komandų (pagal amžiaus grupes) kvietimo dalyvauti 2.1.3 papunktyje nurodytuose čempionatuose ir pirmenybėse. Pareiškėjas turi vykdyti tikslinei grupei (nuo U8 amžiaus) priskirtų sportininkų registraciją LFF COMET sistemoje. 4.3. Kauno miesto bendruomenė. 4.4. Aukšto meistriškumo sportininkai |
| 5. | Finansavimas | 5.1. Projektui įgyvendinti iš Savivaldybės lėšų gali būti skiriama iki 80 proc. lėšų tinkamoms finansuoti projekto išlaidoms padengti. Ne mažiau kaip 20 proc. išlaidų turi padengti pareiškėjo (jo paties arba partnerių (rėmėjų) įnašas. 5.2. Finansuojami 2025 m. vykdomi projektai. Vėliausia galima projekto įgyvendinimo pabaigos data – 2025 m. gruodžio 31 diena |
| 6. | Reikalavimai pareiškėjui | 6.1. Paraiškas gali teikti Lietuvos Respublikos įstatymų nustatyta tvarka įregistruoti pelno nesiekiantys juridiniai asmenys (sporto asociacijos, sporto klubai, viešosios įstaigos ir kt., išskyrus biudžetines įstaigas, bendrojo ugdymo ir aukštojo mokslo institucijas ir nacionalines sporto šakų federacijas (nacionalinės sporto šakų federacijos gali būti pareiškėjomis vykdyti 2.2.2 papunktyje nurodytą veiklą), veikiantys ne trumpiau kaip vienus metus kūno kultūros ir sporto srityje ir vykdantys veiklą Kauno mieste. 6.2 Pareiškėjas, vadovaudamasis Sporto registro nuostatais, patvirtintais Lietuvos Respublikos Vyriausybės 2023 m. spalio 25 d. nutarimu Nr. 821 „Dėl Sporto registro įsteigimo, Sporto registro nuostatų patvirtinimo ir Sporto registro veiklos pradžios nustatymo“, kaip Sporto registro duomenų teikėjas, privalo teikti (būti pateikęs) reikiamus duomenis Sporto registro informacinėje sistemoje. 6.3. Pareiškėjas teisės aktų nustatyta tvarka iki paraiškos pateikimo dienos turi būti tinkamai atsiskaitęs už skirtų Savivaldybės lėšų (jeigu buvo skirta) panaudojimą. 6.4. Finansavimas pareiškėjui negali būti skiriamas, jeigu: 6.4.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą; 6.4.2. pareiškėjas paraiškoje arba jos prieduose pateikė klaidinančią informaciją; 6.4.3. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo; 6.4.4. pareiškėjas bandė gauti konfidencialios informacijos arba daryti įtaką Savivaldybės atstovams, projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu; 6.4.5. yra pagrįstų duomenų apie tai, kad pareiškėjas laikotarpiu ne ilgesniu kaip 5 metai iki paraiškos pateikimo dienos sudarydamas arba vykdydamas bet kokias sutartis su Savivaldybe teikė Savivaldybei klaidingus duomenis. 6.5. Pareiškėjas privalo užtikrinti, kad perkant prekes, paslaugas Kauno miesto savivaldybės lėšomis būtų laikomasi Lietuvos Respublikos viešųjų pirkimų įstatymo (jeigu pareiškėjas yra perkančioji organizacija), kitų įstatymų ir teisės aktų nustatytos tvarkos, tiekėjų lygiateisiškumo, skaidrumo ir nešališkumo principų. Jei pareiškėjas yra neperkančioji organizacija, atliekant pirkimus rekomenduojama vadovautis savo patvirtintomis neperkančiosios organizacijos pirkimo taisyklėmis. 6.6. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje. 6.7. Projekto partneriu (-iais) laikomi pelno nesiekiantys juridiniai asmenys (nevyriausybinės organizacijos, asociacijos, viešosios įstaigos ir kt.), išskyrus biudžetines įstaigas. 6.8. Jeigu paraiška teikiama kartu su projekto partneriu (-iais), pareiškėjas, prieš pasirašydamas Savivaldybės lėšų naudojimo sutartį, turi sudaryti jungtinės veiklos (partnerystės) sutartį su projekto partneriu (-iais). 6.9. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus. 6.10. Ir pareiškėjo, ir projekto partnerio (-ių) patiriamoms projekto įgyvendinimo išlaidoms taikomi tokie patys tinkamumo finansuoti reikalavimai. 6.11. Už projekto įgyvendinimą atsakingas pareiškėjas |
| 7. | Paraiškos rengimo ir pateikimo tvarka ir terminai | 7.1. Siekdamas gauti finansavimą, pareiškėjas turi pateikti šiuos dokumentus: 7.1.1. užpildytą programos „Iniciatyvos Kaunui“ projekto finansavimo paraišką, kurios forma patvirtinta Kauno miesto savivaldybės administracijos direktoriaus 2019 m. lapkričio 19 d. įsakymu Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“. Pareiškėjas turi užpildyti kiekvieną paraiškos dalį. Pareiškėjo deklaracija (paraiškos 1 priedas) turi būti pasirašyta pareiškėjo vadovo ar asmens, turinčio teisę veikti pareiškėjo vardu. Jei projektą numatoma įgyvendinti su partneriu (-iais), turi būti užpildyta ir pasirašyta partnerystės deklaracija (paraiškos 2 priedas). Pareiškėjas atsako už paraiškoje nurodytų duomenų teisingumą; 7.1.2. kitus dokumentus: 7.1.2.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją. Pareiškėjas atsako už šiuose dokumentuose pateiktos informacijos teisingumą; 7.1.2.2. dokumentą, patvirtinantį asmens teisę veikti pareiškėjo vardu, jei pareiškėjui atstovauja ne jo vadovas; 7.1.2.3. pareiškėjo ir kitų finansavimo šaltinių įnašą pagrindžiančius dokumentus; 7.1.2.4. kitą informaciją, pagrindžiančią finansavimo reikalingumą ar papildančią projekto aprašymą; 7.1.2.5. teikiant paraišką pagal 2.1.1–2.1.3 papunkčiuose nurodytas veiklas: 7.1.2.5.1. pateikti tikslinės grupės (sportininkų) sąrašą (priedas), nurodant sportininkų turimas meistriškumo pakopas, kaip tai apibrėžta Sportinio ugdymo ir (ar) rengimo organizavimo rekomendacijose, patvirtintose Lietuvos Respublikos švietimo, mokslo ir sporto ministro 2019 m. rugsėjo 4 d. įsakymu Nr. V-976 „Dėl Sportinio ugdymo organizavimo rekomendacijų tvirtinimo“; 7.1.2.5.2 pateikti laisva forma informaciją apie pareiškėjo organizaciją, nurodant šiuos kriterijus: sportininkų skaičių organizacijoje (iš jų – įtrauktų į projekto tikslinę grupę); grupių (jei individuali sporto šaka) komandų skaičių; trenerių skaičių, jų kvalifikacijos atitiktis Lietuvos Respublikos sporto įstatymo nustatytiems reikalavimams, jų turimas kategorijas, licencijas ir pan.; organizacijos sportininkų, atstovaujančių Kauno miestui, pasiektus sportinius rezultatus 2020–2024 m. šalies pirmenybėse, čempionatuose, taurės varžybose; organizacijos 2020–2024 m. parengtų Lietuvos jaunučių, jaunių ir jaunimo rinktinių narių skaičių. 7.2. Paraiška kartu su kitais 7.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (7.5 papunktis) teikiama elektroniniu būdu, naudojantis Kauno miesto savivaldybės projektų atrankos ir finansavimo programos „Iniciatyvos Kaunui“ paraiškų informacine sistema (toliau – informacinė sistema), adresu <https://paraiskos.kaunas.lt/vykstantys-konkursai>. 7.3. Jei 7.2 papunktyje nustatytu būdu pateikti paraiškos negalima dėl informacinės sistemos sutrikimo (laikino funkcinių galimybių neužtikrinimo), paraiška, jos priedai ir paraiškos elektroninė versija („Excel“ formatu), įrašyta elektroninėje laikmenoje, teikiama Savivaldybei raštu (per kurjerį), siunčiant paštu arba pristatant į vietą adresu: Kauno miesto savivaldybės administracijos Klientų aptarnavimo ir informavimo skyriaus Asmenų aptarnavimo poskyris, Laisvės al. 96 (5 darbo vieta), užklijuotame voke (pakete), ant kurio turi būti užrašas „Paraiška“, srities ir prioriteto, prie kurių priskiriamas projektas, pavadinimai, pareiškėjo pavadinimas ir adresas. Ranka užpildytos paraiškos nepriimamos. 7.4. Jeigu dokumentai pateikiami užsienio kalba, jie turi būti išversti į lietuvių kalbą. 7.5. Galutinis paraiškos pateikimo terminas – 2025 m. sausio 6 diena. Jei paraiška teikiama elektroniniu būdu adresu https://paraiskos.kaunas.lt/vykstantys-konkursai, pateikimo data laikoma informacinėje sistemoje pateikimo momentu fiksuota data. Jei paraiška siunčiama paštu (per kurjerį) (esant 7.3 papunktyje nurodytoms aplinkybėms), jos pateikimo data laikoma pašto antspaudo data. Jei paraiška pristatoma į Savivaldybę, jos pateikimo galutinis terminas yra 2025 m. sausio 6 d. 17.00 valanda. 7.6. Gautos paraiškos yra registruojamos. Po nustatyto termino ir ne pagal 7.2 ir 7.3 papunkčiuose nustatytas sąlygas pateiktos paraiškos nenagrinėjamos. 7.7. Tas pats pareiškėjas gali teikti tik vieną paraišką pagal tą patį nurodytos srities prioritetą. Jei tas pats pareiškėjas teikia daugiau nei vieną paraišką pagal tą patį prioritetą, kitos vėliau registruotos jo paraiškos yra atmetamos. 7.8. Pasibaigus paraiškų pateikimo terminui negalima pareiškėjo iniciatyva paraiškos taisyti, tikslinti, pildyti ar pateikti papildomų dokumentų |
| 8. | Tinkamos finansuoti išlaidos | 8.1. Tinkamomis finansuoti išlaidomis gali būti pripažįstamos tik tos išlaidos, kurios yra: 8.1.1. tiesiogiai susijusios su projekto, kuriam skiriamas finansavimas, įgyvendinimu; 8.1.2. būtinos projektui įgyvendinti ir atitikti skaidraus finansų valdymo, sąnaudų efektyvumo principus; 8.1.3. suplanuotos efektyviai ir pagrįstai (atitinkančios realias rinkos kainas, patirtos tik siekiant projekto tikslų); 8.1.4. faktiškai patirtos nuo to 2025 m. ketvirčio, kada yra pasirašoma Savivaldybės lėšų naudojimo sutartis, pradžios iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais dokumentais, atitinkančiais Lietuvos Respublikos teisės aktus ir projekto įgyvendinimo sutartį. 8.2. Pareiškėjas prisiima visą projekto veiklų neįgyvendinimo riziką dėl valstybės teisės aktais nustatytų veiklos ribojimų ar draudimų, esant nepaprastajai padėčiai, ekstremaliajai situacijai, karantinui ir pan., t. y. projekto vykdytojo patirtos pasirengimo projekto veikloms išlaidos ir veiklų vykdymo, kai nepasiekiami joms nustatyti rodikliai, išlaidos nebus pripažintos tinkamomis finansuoti.8.3. Tinkamos finansuoti projekto vykdymo išlaidos turi sudaryti ne mažiau kaip 80 proc. visų Savivaldybės patvirtintų tinkamų finansuoti išlaidų. Vykdymo išlaidų kategorijai priskiriamos šios išlaidos: 8.3.1. išlaidos projektą vykdančių asmenų darbo užmokesčiui (įskaitant visus privalomus mokesčius). Projekto lėšomis gali būti apmokama tik ta darbo užmokesčio dalis, kuri priskiriama tiesiogiai su veiklų įgyvendinimu susijusiam darbui; 8.3.2. išlaidos projektą vykdančių asmenų atlygiui už suteiktas paslaugas (pagal atlygintinų paslaugų sutartis), jeigu jos identifikuojamos ir priskiriamos išskirtinai projekto reikmėms, kai paslaugų teikėjai nėra pareiškėjo darbuotojai (ne daugiau kaip 30 Eur už 1 val.). Sporto ir (arba) fizinio aktyvumo pratybas gali vykdyti tik sporto specialistai, instruktoriai, treneriai, turintys reikiamą kvalifikaciją, kaip tai numatyta Lietuvos Respublikos sporto įstatyme; 8.3.3. sporto bazės nuomos išlaidos; 8.3.4. pastatų, patalpų ir teritorijos priežiūros, einamojo remonto išlaidos tuo atveju, kai pareiškėjas panaudos pagrindais projekto veikloms vykdyti naudoja nekilnojamąjį turtą, nuosavybės teise priklausantį Savivaldybei; 8.3.5. sporto inventoriaus ir įrangos nuomos ir įsigijimo išlaidos; 8.3.6. transporto ir kelionių išlaidos (transporto nuoma, bilietai, išskyrus kelionių draudimą ir degalų įsigijimo išlaidas); 8.3.7. teisėjavimo išlaidos (teisėjavimo paslaugos, veiklos sutartys ir kiti darbo santykius reglamentuojantys būdai, išskyrus kompensuojamas renginio dalyvio maitinimo išlaidas); 8.3.8. išlaidos greitosios medicinos pagalbos paslaugoms varžybų ir renginių metu; 8.3.9. išlaidos prizams ir apdovanojimams varžybų ir renginių metu (taurės, medaliai, diplomai); 8.3.10. projekto veiklų dalyvių apgyvendinimo ir maitinimo išlaidos. Šios išlaidos sporto varžybų, rengiamų ne Kauno mieste, sporto stovyklų metu finansuojamos tik tuo atveju, jei pareiškėjas ne mažiau kaip 30 procentų išlaidų apmoka iš kitų finansavimo šaltinių. Kompensuojama sporto renginių dalyvių vienos paros maitinimo išlaidų suma iš projekto lėšų neturi viršyti 25 Eur; 8.3.11. savanoriškos veiklos išlaidos (maitinimo, pašto, telefono, mokymų, reikalingų priemonių, draudimo, kt.), nustatytos Lietuvos Respublikos Vyriausybės 2024 m. rugsėjo 4 d. nutarime Nr. 757 „Dėl Lietuvos Respublikos Vyriausybės 2024 m. kovo 27 d. nutarimo Nr. 216 „Dėl įgaliojimų suteikimo įgyvendinant Lietuvos Respublikos savanoriškos veiklos įstatymą“ pakeitimo“; 8.3.12. išlaidos projekto sklaidos ir viešinimo paslaugoms; 8.3.13. išlaidos starto mokesčiams; 8.3.14. sporto aprangos (naudojant Kauno miesto logotipą) varžyboms įsigijimo išlaidos (taikoma 2.1.2 ir 2.1.3 papunkčiuose nurodytai veiklai); 8.3.15. priemonių, prekių, reikmenų, medžiagų įsigijimo išlaidos, išskyrus ilgalaikį materialųjį ir nematerialųjį turtą, jeigu jos identifikuojamos ir priskiriamos išskirtinai projekto reikmėms; 8.3.16. projektui įgyvendinti reikalingų paslaugų pirkimo išlaidos, jeigu jos identifikuojamos ir priskiriamos išskirtinai projekto reikmėms. 8.4. Tinkamos projekto administravimo išlaidos gali sudaryti iki 20 proc. visų patvirtintų Savivaldybės finansuoti tinkamų išlaidų. Administravimo išlaidų kategorijai priskiriamos šios išlaidos: 8.4.1. projektą administruojančių asmenų (projekto vadovo, projekto administratoriaus ir (ar) kitų su projekto administravimo veikla susijusių specialistų) darbo užmokestis, įskaitant gyventojų pajamų mokestį ir socialinio draudimo įmokas ir įmokas į Garantinį fondą. Projekto lėšomis gali būti apmokama tik ta darbo užmokesčio dalis, kuri priskiriama tiesiogiai su veiklų įgyvendinimu susijusiam darbui; 8.4.2. asmens, tvarkančio buhalterinę apskaitą, darbo užmokestis, įskaitant gyventojų pajamų mokestį ir socialinio draudimo įmokas ir įmokas į Garantinį fondą (jei paslauga neperkama iš buhalterinės apskaitos paslaugas teikiančios įmonės (įstaigos) ar buhalterinės apskaitos paslaugas savarankiškai teikiančio asmens). Projekto lėšomis gali būti apmokama tik ta darbo užmokesčio dalis, kuri priskiriama tiesiogiai su veiklų įgyvendinimu susijusiam darbui; 8.4.3. atlygis už buhalterinės apskaitos paslaugas (jei paslauga perkama iš buhalterinės apskaitos paslaugas teikiančios įmonės (įstaigos) ar buhalterinės apskaitos paslaugas savarankiškai teikiančio asmens); 8.4.4. kitos projekto administravimo išlaidos – transporto, pašto, telefono, interneto, kopijavimo, biuro nuomos ir eksploatavimo išlaidos, kanceliarinių prekių įsigijimo ir visos kitos tinkamos finansuoti projekto išlaidos, susijusios su projekto administravimu ir nepriskiriamos 8.4.1–8.4.3 papunkčiuose nurodytoms išlaidoms. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir kt. išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai dirbtą laikotarpį įgyvendinant projektą) |
| 9. | Netinkamos finansuoti išlaidos | 9.1. Projekto rengimo išlaidos. 9.2. Baudos, delspinigiai, išlaidos finansinėms nuobaudoms. 9.3. Bylinėjimosi išlaidos. 9.4. Išlaidos paskolų palūkanoms ir skoloms padengti. 9.5. Patalpų, nuosavybės teise priklausančių pareiškėjui ar partneriui, nuomos projekto veiklai išlaidos. 9.6. Išlaidos pastatų ir patalpų remontui (netaikoma 8.3.4 papunktyje nurodytam atvejui). 9.7. Išlaidos sumokėti už paslaugas, prekes ar darbus asmeniui, kai pats asmuo yra tos paslaugos gavėjas ir (arba) teikėjas, išskyrus 8.3.1 papunktyje nurodytą atvejį. 9.8. Projekto įgyvendinimo išlaidos, finansuojamos iš kitų finansavimo šaltinių. 9.9. Išlaidos ilgalaikiam materialiajam ir nematerialiajam turtui įsigyti (pagal Lietuvos Respublikos įstatymus, prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur). 9.10. Išlaidos, skirtos labdarai ir paramai. 9.11. Išlaidos, projekto biudžete įvardytos kaip nenumatytos išlaidos. 9.12. Išlaidos, skirtos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. 9.13. Išlaidos premijoms, piniginiams ir (ar) daiktiniams prizams (netaikoma 8.3.9 papunktyje nurodytam atvejui). 9.14. Išlaidos papildomoms savanoriško sveikatos draudimo įmokoms arba įmokoms į pensijų ir kitus fondus (išskyrus privalomąsias įmokas). 9.15. Išlaidos papildomoms išmokoms prie projekto dirbančiam personalui, kurios nėra susijusios su įprastomis darbo sutarties sąlygomis (skatinamosios išmokos, išmokos švenčių, jubiliejų ar kitomis progomis, tikslinėms atostogoms ir t. t.). 9.16. Išlaidos klubų abonementiniams mokesčiams. 9.17. Išlaidos narystės asociacijose ir kitose organizacijose mokesčiams sumokėti. 9.18. Projekto įgyvendinimo išlaidos, kai daugiau negu pusė jų yra patiriamos įsigyjant prekes ir paslaugas iš vieno ūkio subjekto ir kurias teikia juridinis asmuo, nurodytas 6.1 papunktyje kaip netinkamas pareiškėjas |
| 10.  | Projektų paraiškų atranka ir vertinimas | 10.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos. 10.2. Projektų paraiškų vertinimo ir atrankos procedūros vykdomos informacinėje sistemoje vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“ |
| 11. | Savivaldybės planuojami rezultatai pagal prioritetus | Šioje skiltyje nurodytus rezultatus Kauno miesto savivaldybė (toliau – Savivaldybė) planuoja pasiekti bendrai per visus savo finansuotus projektus, pasibaigus jų įgyvendinimo laikotarpiui, todėl pareiškėjas, atsižvelgdamas į Savivaldybės planuojamus rezultatus, savo paraiškoje turi numatyti realius savo projektu siekiamus rezultatus. 11.1. Pagal prioritetą „Vaikų ir jaunimo sportinio meistriškumo ugdymas“ planuojami rezultatai: 11.1.1. Lietuvos čempionatuose ir pirmenybėse dalyvaujančių Kauno miesto sportininkų skaičius (išskyrus futbolo sporto šaką) – 350; 11.1.2. Lietuvos futbolo varžybose, Lietuvos futbolo federacijos (LFF) I ir II lygos varžybose ir Elitinėje jaunių lygoje dalyvaujančių vaikų ir jaunimo skaičius – ne mažiau kaip 550 (iš jų – 50 merginų); 11.1.3. Komandų, dalyvaujančių Lietuvos futbolo federacijos (LFF) organizuojamose oficialiose varžybose, skaičius – ne mažiau kaip 15 (iš jų – 2 merginų komandos). 11.2. Pagal prioritetą „Sportuojantis Kaunas“ siekiami rezultatai: 11.2.1. masinių sporto renginių skaičius – 13; 11.2.2. sporto renginių skaičius – 35, iš jų ne mažiau kaip 20 – nemokami žiūrovams; 11.2.3. sporto renginio dalyvių skaičiaus vidurkis – 250  |
| 12. | Aktualūs dokumentai | 12.1. Kauno miesto savivaldybės strateginis plėtros planas iki 2030 metų, patvirtintas Kauno miesto savivaldybės tarybos 2022 m. gegužės 24 d. sprendimu Nr. T-251„Dėl Kauno miesto savivaldybės strateginio plėtros plano iki 2030 metų patvirtinimo“. 12.2. Kauno miesto savivaldybės 2024–2026 metų strateginis veiklos planas, patvirtintas Kauno miesto savivaldybės tarybos 2024 m. vasario 13 d. sprendimu Nr. T-1 „Dėl Kauno miesto savivaldybės 2024–2026 metų strateginio veiklos plano patvirtinimo“. 12.3. Kauno miesto savivaldybės projektų atrankos ir finansavimo programa „Iniciatyvos Kaunui“, patvirtinta Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“. 12.4. Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašas, patvirtintas Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. 12.5. Kauno miesto savivaldybės administracijos direktoriaus 2019 m. lapkričio 19 d. įsakymas Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“ |
| 13. | Projekto viešinimas  | Įgyvendinamas projektas ir pasiekti rezultatai privalo būti viešinami laikantis projekto finansavimo sutartyje nustatytų reikalavimų  |
| 14. | Informacijos teikimas  | 14.1. Informaciją dėl paraiškų pildymo ir projektų įgyvendinimo teikia Savivaldybės administracijos Strateginio planavimo, analizės ir programų valdymo skyriaus vyriausioji specialistė Edita Budvytienė, mob. tel. +370 661 55 746. 14.2. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia Savivaldybės administracijos Sporto skyriaus vyriausioji specialistė Jurga Navickienė ir specialistė Lina Vytėnienė, tel. +370 37 73 35 16. 14.3. Užklausos raštu teikiamos el. paštu iniciatyvos@kaunas.lt. 14.4. Dažnai užduodamų klausimų skyrius (DUK) yra tinklalapyje https://paraiskos.kaunas.lt/duk |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kvietimo teikti trumpalaikių projektų paraiškas pagal srities „Kaunas sportui – sportas Kaunui“ prioritetus „Vaikų ir jaunimo sportinio meistriškumo ugdymas“ ir „Sportuojantis Kaunas“ Nr. 2025-3-3.1-3.2-1

priedas

**(Sportininkų, įtrauktų į projekto tikslinę grupę, sąrašo forma)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(sporto organizacijos pavadinimas)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(sporto šaka)

**SPORTININKŲ, ĮTRAUKTŲ Į PROJEKTO TIKSLINĘ GRUPĘ, SĄRAŠAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Vardas, pavardė | Gimimo data | Meistriškumo pakopos (MP) rodiklis\* | Meistriškumo pakopos (MP) rodiklio įvykdymo varžybų pavadinimas, užimta vieta / rezultatas, data | Sportininko geriausias pasiekimas (metai, varžybų pavadinimas, užimta vieta / rezultatas) | Planuojamas pasiekimas (varžybų pavadinimas, vieta, rezultatas) | Ar sportininkas įtrauktas į Lietuvos jaunučių, jaunių, jaunimo rinktinių narių sąrašus? (įrašyti „Taip“ arba „Ne“; jei „Taip“, nurodyti, į kokį sąrašą)  |
| 2024 m. | 2025 m. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ... |  |  |  |  |  |  |  |  |

PASTABA. Žvaigždute(\*) pažymėtas rodiklis yra nurodytas Lietuvos Respublikos švietimo, mokslo ir sporto ministro 2019 m. rugsėjo 4 d. įsakyme Nr. V-976 „Dėl Sportinio ugdymo organizavimo rekomendacijų tvirtinimo“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_